**MIŠKŲ TVARKYMO VIENETO**

**ES medienos reglamento ir LegalSource deramo patikrinimo sistemos procedūra**

**[MIŠKŲ TVARKYMO VIENETAS ir adresas]**

[DATA, versija 2.0]

# Turinys

[Turinys 2](#_Toc498088285)

[1 Įžanga 3](#_Toc498088286)

[2 Įsipareigojimas teisėtai medienos ruošai 3](#_Toc498088287)

[3 Kokybės sistema ir valdymas 3](#_Toc498088288)

[3.1 Atsakomybių paskirstymas 3](#_Toc498088289)

[3.2 Mokymai ir kvalifikacijos užtikrinimas 3](#_Toc498088290)

[3.3 Deramo patikrinimo programos priežiūra 4](#_Toc498088291)

[3.4 Dokumentų, susijusių su sertifikavimu, saugojimo procedūra 4](#_Toc498088292)

[4 Deramo patikrinimo sistemos apimtis 5](#_Toc498088295)

[5 Informacijos prieinamumas 7](#_Toc498088296)

[6 Rizikos vertinimas 8](#_Toc498088297)

[7 Rizikos mažinimas 9](#_Toc498088298)

[7.1 Rizikos mažinimo plano rengimas 9](#_Toc498088299)

[8 LegalSource žymų kontrolės sistema 10](#_Toc498088300)

# Įžanga

Šios procedūros tikslas yra užtikrinti, kad [Miškų tvarkymo vienetas] kerta, transportuoja ir prekiauja mediena vadovaujantis visais taikomais teisės aktais.

Procedūra yra sukurta pagal NEPCon LegalSourceTM programą siekiant užtikrinti atitiktį *2010 m. spalio 10 d., Europos Parlamento ir Tarybos reglamento (ES) Nr. 995/2010, kuriuo nustatomos veiklos vykdytojų, pateikiančių rinkai[[1]](#footnote-1) medieną ir medienos produktus, pareigos,* (toliau – ESMR) reikalavimams dėl deramo patikrinimo programos (angl. Due Diligence System, toliau - DDS) taikymo.

# Įsipareigojimas teisėtai medienos ruošai

[MIŠKŲ TVARKYMO VIENETAS] yra įsipareigojusi ruošti medieną teisėtai, užtikrinant, kad būtų laikomasi visų ES Medienos reglamento ir nacionalinių teisės aktų reikalavimų.

# Kokybės sistema ir valdymas

## Atsakomybių paskirstymas

Atsakomybės už skirtingas deramo patikrinimo programos įgyvendinimo ir priežiūros dalis yra nurodytos toliau.

Už miškų tvarkymo vieneto veiklos suderinimą pagal visus taikomus reglamento reikalavimus yra atsakingas [ĮRAŠYTI PAGRINDINIO ATSAKINGO ASMENS VARDĄ, PAVARDĘ IR PAREIGAS].

Toliau yra nurodytos kitų darbuotojų atsakomybės.

**1 lentelė: atsakomybių paskirstymas**

|  |  |
| --- | --- |
| **Sistemos elementas** | **Atsakingas asmuo** |
| Mokymai ir kvalifikacijos užtikrinimas | [Nurodyti atsakingą asmenį] |
| Dokumentų ir procedūrų priežiūra | [Nurodyti atsakingą asmenį] |
| Rizikos vertinimo priežiūra | [Nurodyti atsakingą asmenį] |
| Rizikos mažinimo priemonių plano priežiūra ir vykdymas | [Nurodyti atsakingą asmenį] |

## Mokymai ir kvalifikacijos užtikrinimas

Vadovaujantis šiuo procedūrų dokumentu bei jame aprašyta deramo patikrinimo programa visiems darbuotojams yra atliekami mokymai, kad darbuotojai gautų reikalingas žinias bei kvalifikaciją priskirtoms pareigybėms atlikti tuo pačiu užtikrinant taikomų ESMR reikalavimų įgyvendinimą.

Mokymai vykdomi kartą metuose arba atsiradus specialiam mokymų poreikiui. Nauji darbuotojai su šia procedūra ir kita susijusia informacija yra supažindinami prieš pradedant darbą.

[ĮRAŠYTI ATSAKINGO ASMENS PAREIGAS] yra atsakingas už šios procedūros, susijusios su darbuotojų mokymu, vykdymą.

Atliktų mokymų data, dalyvių sąrašas bei trumpa mokymų metu apžvelgtų temų santrauka bus dokumentuojama. Naujai priimti darbuotojai, išklausę mokymus nurodo datą ir pasirašo atskirame mokymų žurnale.

Visa dokumentacija susijusi su atliktais mokymais bei darbuotojų kvalifikacijos kėlimu yra saugoma mažiausiai 5 metus.

## Deramo patikrinimo programos priežiūra

Asmuo, kuris yra atsakingas už deramo patikrinimo programos priežiūrą, turi užtikrinti, kad deramo patikrinimo programa yra kasmet peržiūrima ir esant poreikiui atnaujinama. Miškų tvarkymo vienetas naudojantis NEPCon, kaip stebėsenos organizacijos, paslaugomis, ši peržiūra gali būti atliekama kartu su NEPCon specialistais.

[ĮRAŠYTI ATSAKINGO ASMENS PAREIGAS] turi organizuoti vidaus subjektų ir grupių narių/ padalinių (jei taikoma) taip pat tiekėjų ir subtiekėjų vidinę stebėseną. Nustačius neatitiktį(-is) turi imtis koregavimo veiksmų ir užtikrinti, kad viskas būtų ištaisyta per numatytą laikotarpį. Visos šios procedūros turi būti dokumentuojamos ir esant poreikiui pateikiamos NEPCon specialistams.

Asmuo atsakingas už procedūrų ir dokumentų priežiūrą turi parengti procedūras pagal kurias esant nuolatiniam ar esminiam standarto reikalavimų nesilaikymui gali nutraukti bendradarbiavimą su tiekėjais. Taip pašalinant produktus ar tiekėjus iš ten kur buvo nustatytas reikšmingas reikalavimų nesilaikymas ir užtikrinant žaliavų tiekimo sustabdymą, kol nebus sumažintos rizikos.

Siekiant išspęsti pagrįstus skundus susijusius su produkcijos gamyba ar tiekimu, įmonė parengia skundų nagrinėjimo procedūras, kurios atliekamos per dvi (2) savaitės nuo skundo pateikimo.

Nustačius, kad produktai buvo pateikiami rinkai nesumažinus rizikos, įmonė nedelsiant stabdo sandėlyje laikomos produkcijos prekybą. Per tris (3) darbo dienas apie tai informuoja raštiškai visus susijusius pirkėjus. Nedelsiant turi sumažinti rizikos priežastis ir apie tai pranešti NEPCon organizacijos specialistams.

Visa dokumentacija susijusi su gautų skundų vertinimu ir atliktais sprendimais bei pranešimai apie rizikingą produkciją yra saugomi.

## Dokumentų, susijusių su sertifikavimu, saugojimo procedūra

Kad būtų užtikrinta veiksminga stebėsenos sistema, visi įrašai apie atliktus veiksmus (medienos kirtimas, pardavimas ir pan.) bei kita susijusi informacija bus saugoma. Įrašai gali būti prieinami skaitmeniniu ar popieriniu formatu ir saugomi mažiausiai 5 metus.

Toliau lentelėje pateikiamas dokumentų sąrašas, kurie yra deramo patikrinimo sistemos dalis.

**2 lentelė: deramo patikrinimo programos dokumentai**

|  |  |
| --- | --- |
| **Dokumento pavadinimas** | **Saugojimo vieta** |
| **Miškotvarkos projektas** | [Nurodyti dokumentų laikymo vietą] |
| **Kirtimų žiniaraščiai** | [Nurodyti dokumentų laikymo vietą] |
| **Medienos pardavimų sąskaitos-faktūros** | [Nurodyti dokumentų laikymo vietą] |
| **Medienos pardavimų važtaraščiai** | [Nurodyti dokumentų laikymo vietą] |
| **Rizikos vertinimas** | [Nurodyti dokumentų laikymo vietą] |
| **Rizikos mažinimo priemonių planas ir su juo susiję dokumentai** | [Nurodyti dokumentų laikymo vietą] |

# Deramo patikrinimo sistemos apimtis

Žemiau pateiktoje lentelėje nurodoma informacija apie [MIŠKŲ TVARKYMO VIENETO] miškų plotus, kuriuose vykdoma medienos ruoša bei iš kurių mediena yra patiekiama ES rinkai. Ši informacija yra viešai prieinama miškų tvarkymo vieneto biure ir pateikiama interesantui pareikalavus.

|  |  |  |  |
| --- | --- | --- | --- |
| **Miško plotai** | **Rinkai pateiktos medžių rūšys** | **Parduodamo produkto tipas**[[2]](#footnote-2) | **Sąskaitose-faktūrose ir važtaraščiuose nurodomas žymėjimas** |
| Patikėjimo teise valdomi miškai (tikslus plotas); miškai rezervuoti nuosavybės teisių atstatymui (tikslus plotas) ir pan. Dėl tikslumo galima nurodyti paskutinį vyriausybės nutarimą, kuriuo buvo patvirtinti VĮ miškų urėdijos patikėjimo teise valdomi miškai.  | Paprastasis ąžuolas (*Quercus robur*) | 4403 91 10 | PJ-Ą  |
| Beržas (*Betula spp.*)  | 4403 99 51 | PJ-B |
| 4403 99 59 | PP-B |
| 4403 99 59 | FN-B |
| Paprastasis uosis (*Fraxinus excelsior*) | 4403 99 95 | PJ-U |
| Paprastoji eglė (*Picea abies*) | 4403 20 11 | PJ-E |
| 4403 20 19 | PP-E |
| Paprastoji pušis (*Pinus sylvestris*) | 4403 20 31 | PJ-P |
| 4403 20 39 | PP-P |
| Juodalksnis (*Alnus glutinosa*) | 4403 99 95 | PJ-J |
| 4403 99 95 | PP-J |
| 4403 99 95 | FN-J |
| Drebulė (*Populus tremula*) | 4403 99 10 | PJ-D |
| 4403 99 10 | PP-D |
| Baltalksnis (*Alnus incana*) | 4403 99 95 | PJ-D |
| 4403 99 95 | PP-D |
| Paprastoji eglė (*Picea abies*), paprastoji pušis (*Pinus sylvestris*) | 4403 20 99 | PM-Sp |
| Beržas (*Betula spp.*), juodalksnis (*Alnus glutinosa*), drebulė (*Populus tremula*), baltalksnis (*Alnus incana*) | 4403 99 95 | PM-Lp |
| Kitos rūšys. Įrašykite visų kitų parduodamų medienos rūšių pavadinimą lietuvių ir lotynų kalbomis ir kodą taip pat rūšies pavadinimą. Jei daugiau rūšių nėra – ištrinkite šią eilutę. ] | Įrašykite visų kitų parduodamų medienos produktų ES bendrosios nomenklatūros kodą. Jei daugiau rūšių nėra – ištrinkite šią eilutę | [įrašykite žymėjimą, naudojamą sąskaitose-faktūrose ir važtaraščiuose, gali būti keli žymėjimai priklausomai nuo parduodamų sortimentų. Jei daugiau rūšių nėra – ištrinkite šią eilutę] |
| Paprastasis ąžuolas (*Quercus robur*), paprastasis uosis (*Fraxinus exelsior*), paprastasis klevas (*Acer platanoides*), beržas (*Betula spp.).* | 4403 99 95 | ML I |
| Juodalksnis (*Alnus glutinosa*), paprastoji pušis (*Pinus sylvestris*), blindė (*Salix caprea*). | 4403 99 95 | ML II |
| Drebulė (*Populus tremula*), baltalknis (*Alnus incana*), mažalapė liepa (*Tilia cordata*), paprastoji eglė (*Picea abies*). | 4403 99 95 | ML III |
| Paprastasis ąžuolas (*Quercus robur*), paprastasis uosis (*Fraxinus exelsior*), paprastasis klevas (*Acer platanoides*), beržas (*Betula spp.),*  juodalksnis (*Alnus glutinosa*), paprastoji pušis (*Pinus sylvestris*), blindė (*Salix caprea*), drebulė (*Populus tremula*), baltalknis (*Alnus incana*), mažalapė liepa (*Tilia cordata*), paprastoji eglė (*Picea abies*), paprastasis lazdynas (*Corylus avellana*). | 4401 10 00 | KA arba „Kirtimo atliekos“ |

Produkcija patenkanti į deramo patikrinimo sistemos apimtį turi būti aiškiai apibrėžta ir dokumentuojama, todėl taip pat turi būti nurodyta medžių rūšys, kiekvieno produkto atvežimo ir išvežimo datos. [MIŠKŲ TVARKYMO VIENETAS] privalo užtikrinti, kad produkcija įtraukta į DDS nebūtų maišoma su produkcija, kuri neįtraukta į DDS apimtis.

Produkcija, kuri jau buvo pateikta ES rinkai gali būti neįtraukta į DDS apimtis, tačiau ši mediena/ produkcija, kuri buvo sumaišyta negali būti parduota su LegalSource žyma.

# Informacijos prieinamumas

Siekiant užtikrinti tinkamą ir pakankamą informacijos prieinamumą apie produktus, kuriuos [MIŠKŲ TVARKYMO VIENETAS] pateikė ES rinkai, sąskaitose-faktūrose ir važtaraščiuose bus patiekiama žemiau nurodyta informacija:

1. **Informacija apie parduodamą medieną.** Apie parduotus produktus turi būti kaupiama tokia informacija: produkto tipas, bendrinis ir mokslinis medžio rūšies pavadinimas, pagamintos ar įsigytos bei parduotos produkcijos kiekis, kilmės šalis ir kur reikalinga šalies regionas arba koncesija. Siekiant supaprastinti ESMR reikalavimų įgyvendinimą ir išvengti ženklių pasikeitimų šalyje nusistovėjusioje medienos pardavimo sistemoje ir nomenklatūroje, o taip pat, pirkėjų tarpe, miškų tvarkymo vienetas ir toliau sąskaitose-faktūrose bei medienos važtaraščiuose naudos galiojantį medienos produktų žymėjimą (žr. lentelę 5 skyriuje, stulpelis „Sąskaitose-faktūrose ir važtaraščiuose nurodomas žymėjimas“), tačiau ESMR reikalaujama informacija apie parduodamus produktus, išvardintus lentelėje, bus pasiekiama viešai miškų tvarkymo vieneto biure taip, kad kiekvienas pirkėjas galėtų gauti aktualią informaciją apie parduodamus produktus. Jei miškų tvarkymo vienetas parduos medienos rūšis ar produktus, nenurodytus šioje lentelėje, tuomet sąskaitose-faktūrose ir medienos važtaraščiuose papildomai turės būti nurodytas parduodamo produkto tipas ir bendrinis bei mokslinis medžių rūšių, pateikiamų ES rinkai, pavadinimas.
2. **Miškų tvarkymo vieneto pavadinimas ir adresas**.
3. **Pirkėjų, kuriems miškų tvarkymo vienetas pardavė produkciją, pavadinimas ir adresas**.
4. **Pardavėjų, iš kurių miškų tvarkymo vienetas pirko produkciją, pavadinimas ir adresas**.
5. **Produkcijos sertifikavimo statusas**: FSC sertifikuotai medienai bus nurodoma galiojanti FSC žyma, pvz.: („*FSC 100%“*), ir miškų tvarkymo vieneto FSC miškų tvarkymo ir gamybos grandies sertifikato kodas.

Miškų tvarkymo vienetas turi užtikrinti, kad visa nurodyta informacija apie produkcijos kilmę ir tiekimo grandinę būtų nuolat atnaujinama ir prieinama. Užtikrinti, kad tiekėjai informuotų miškų tvarkymo vienetą apie planuojamą tiekimo grandinės pakeitimą.

[MIŠKŲ TVARKYMO VIENATAS] turi pateikti informaciją savo tiekėjams apie vykdomą tiekimo politiką ir standarto reikalavimus bei reikalauti, kad informacija būtų pateikiama ir jų tiekėjams savo tiekimo grandinėje. Siekiant užtikrinti, kad tiekėjai atitiktų šio standarto reikalavimams, tiekėjai turi duoti sutikimą, leidžiantį miškų tvarkymo vienetui bei išoriniams auditoriams atlikti auditus. Taip pat tiekėjai turi paskirti atsakingą asmenį šio standarto reikalavimų įgyvendinimui.

# Rizikos vertinimas

Siekiant užtikrinti, kad medienos ruoša būtų vykdoma teisėtai, [MIŠKŲ TVARKYMO VIENETAS] atlieka galimos rizikos vertinimą dėl atitinkamų teisės aktų pažeidimo medienos ruošos ir prekybos metu.

Rizikos vertinimo procesas yra vykdomas vadovaujantis NEPCon sukurta ir aprašyta procedūra. Parengtas [MIŠKŲ TVARKYMO VIENETO] rizikos vertinimas yra pateiktas atskiru dokumentu „[MIŠKŲ TVARKYMO VIENETO] rizikos vertinimas“. Rizikos vertinimas peržiūrimas bent vieną kartą metuose arba turint informacijos, galinčios ženkliai daryti įtaką rizikos pasikeitimui bent vienoje iš vertinamų kategorijų. Rizikos vertinimo peržiūrą atlieka miškų tvarkymo vienetas kartu su NEPCon.

Miškų tvarkymo vienetas turi įvertinti miško produktų patekimo į tiekimo grandinę rizikos lygį. Atsižvelgiant į rizikas susijusias su miško ūkio veikla, prekyba ir produktų transportavimu bei rizika dėl medienos sumaišymo su neteisėta ar nežinomos kilmės mediena transportavimo, apdorojimo ar saugojimo metu. Svarbu užtikrinti, kad rizikos vertinimas yra atliktas visiems miškų tvarkymo vieneto nuosavybės subjektams, gamybos grandinėms, kurios patenka į DDS apimtį.

Medienos šaltinio ar tiekimo grandinės informacija turi būti patikrinta, siekiant nustatyti jos teisėtumą ir teisingumą bei atitikimą šiam standartui. Taip pat ji gali būti susieta su atitinkamu produktu ar tiekimo grandine.

Miškų tvarkymo vienetas naudojantis trečiųjų šalių sertifikavimo sistemas turi garantuoti, kad sistema užtikrintų mažą neteisėto kirtimo, prekybos, transportavimo ir maišymo riziką, o visi atlikti sistemos vertinimai yra dokumentuoti. Rizikos vertinimo metu nustatytos rizikos ar trūkumai turi būti sumažinti (žr. 7 skyrių).

Rizikos vertinimo procesas bei pateikti kiekvienam tiekimo grandinės produktui nustatyto rizikos lygio pagrindimai yra dokumentuojami.

# Rizikos mažinimas

Rizikos mažinimo procesas yra grindžiamas rizikos vertinimo rezultatais. Rizika, kuri buvo identifikuota kaip reikšminga rizikos vertinimo metu, turi būti sumažinta vadovaujantis toliau aprašytomis procedūromis.

Rizikos mažinimo priemonės yra nurodomos atitinkamai pagal nustatytą riziką (jeigu yra nustatoma reikšminga rizika) atskirame dokumente „[MIŠKŲ TVARKYMO VIENETO] rizikos mažinimo priemonių planas“. Šis planas yra rengiamas miškų tvarkymo vieneto kartu su NEPCon.

## Rizikos mažinimo plano rengimas

Visais atvejais, kai yra nustatoma reikšminga rizika nors vienam iš teisėtumo rodiklių, turi būti parengtas rizikos mažinimo veiksmų planas. Už plano parengimą atsakingas [ĮRAŠYKITE ATSAKINGO DARBUOTOJO PAREIGAS]. Rizikos mažinimo veiksmų planą tvirtina miškų tvarkymo vieneto vadovas.

Planas ir jo įgyvendinimas turi būti reguliariai prižiūrimas miškų tvarkymo vieneto vadovo.

Rizikos mažinimo veiksmų plane turi būti pateikiami bent šie minimalūs reikalavimai:

1. Identifikuotų rizikų sąrašas.
2. Veiksmai, kurie bus atliekami siekiant sumažinti rizikas.
3. Rizikos mažinimo veiksmų įvykdymo terminai.
4. Atsakingo(-ų) darbuotojo(-ų) paskyrimas identifikuotos(-ų) rizikos(-ų) sumažinimo veiksmams atlikti.
5. Papildoma informacija ar tolesni veiksmai, jeigu reikia.

Rizikos mažinimo veiksmų plane numatytos priemonės ir jų vykdymas turi būti dokumentuojamos siekiant užtikrinti atliktų veiksmų efektyvumą.

Miškų tvarkymo vienetui draudžiama gaminti, apdoroti, parduoti ar pervežti miško produktus, kurių kilmė nežinoma arba buvo nustatyta reikšminga rizika dėl neteisėtų kirtimų ar prekybos bei nebuvo atlikti pakankami rizikos mažinimo veiksmai.

**SVARBU: tokiu atveju, kai nustatyta reikšminga rizika negali būti sumažinta jokiomis rizikos mažinimo priemonėmis, mediena negali būti pateikiama ES rinkai.**

# LegalSource žymų kontrolės sistema

[MIŠKŲ TVARKYMO VIENETAS] įsipareigoja laikytis visų reikalavimų naudojant LegalSource žymas. Žemiau pateikiami pagrindiniai reikalavimai.

1. Produktams įtrauktiems į LegalSource standarto apimtį, pardavimo ir transportavimo dokumentuose, įmonė gali naudoti LegalSource žymą.
2. Naudodama LeagalSource žymą, su pardavimu susijusiuose dokumentuose, įmonė turi įtraukti savo LegalSource sertifikato numerį.
3. Žymos apie LegalSource, produkto legalumą bei NEPCon negali būti nurodomos ant produkto.
4. NEPCon LegalSource žyma, naudojama Organizacijos sertifikavimo reklamai negali būti siejama su jokia informacija ar aspektais, nesusijusiais su šiuo sertifikavimu.
5. LeagalSource žyma gali būti naudojama reklamai tik kartu su aiškiu apimčių aprašymu.
6. Prieš bet kokį žymų deklaravimą, visa informacija turi būti nusiųstą NEPCon aprobacijai ir negali būti naudojamos negavus oficialaus patvirtinimo iš NEPCon
7. Žymų naudojimo patvirtinimai, gauti iš NEPCon, yra saugomi mažiausiai 5 metus.
1. Reglamentą galima rasti internetinėje svetainėje toliau nurodytu adresu: <http://eur-lex.europa.eu/legal-content/LT/TXT/PDF/?uri=CELEX:32010R0995&from=LT> [↑](#footnote-ref-1)
2. Kaip apibrėžta Bendro Nomenklatūrų dokumento [I priede (EEB) Nr. 2658/87](http://osp.stat.gov.lt/documents/10180/224717/KN2014_LT.pdf/d424583f-0caa-4909-a67f-354b262081f4) [↑](#footnote-ref-2)